Az Észak-Cipruson élő anatóliai törökök Törökországból vándoroltak be Ciprus szigetére a terület török megszállása (1974) utáni években. Jelenlétük a ciprusi kérdés érzékeny pontja, és a sziget politikai egyesítésének egyik fő gátja, ugyanis a Ciprusi Köztársaság egyik fő követelése, hogy ezen betelepült törököknek (akiket illegális bevándorlóknak tekint) távozniuk kell a szigetről. Részben emiatt bukott meg a 2004-es Annan-terv is, amely Ciprus egyesítését célozta, de nem tartalmazta azt a kikötést, amely a betelepült törökök távozását tartalmazta volna.